ຢ່າງ​ນ້ອຍ 25 ຄົນ ​ເສຍ​ຊີວິດ ໃນເຫດວາງ​ລະ​ເບີດ ​ສະລະ​ຊີບ ຢູ່ອີຣັກ (ວີດີໂອ)
ຄື້ນຟອງ​​ຄວາມ​ຮຸນ​ແຮງ​ ທີ່​ທະວີ​ຂຶ້ນ​ ເມື່ອ​ໄວໆ​ມາ​ນີ້ ຢູ່​ອິຣັກ ​ໄດ້​ເອົາ​ຊີວິດ​ໄປ ​ຫລາຍ​ຮ້ອຍ​ຄົນ​ແລ້​ວ ສະ​ເພາະ​ໃນ​ເດືອນ​ນີ້ ​ພຽງ​ເດືອນ​ດຽວ.
ທີ່ປະເທດອິຣັກ ຄົນວາງລະເບີດສະລະຊີບຄົນນຶ່ງໄດ້ໂຈມຕີ ຂະບວນລົດທະຫານ ໃນເມືອງ Mosul ເຮັດໃຫ້ຢ່າງນ້ອຍ 25 ຄົນເສຍຊີວິດ ໃນຂະນະທີ່ພວກຫົວຕໍ່ສູ້ຈໍານວນນຶ່ງຢູ່ໃກ້ໆນະ ຄອນຫລວງແບກແດກ ໄດ້ທໍາການໂຈມຕີຄຸກສອງແຫ່ງ ເຮັດ ໃຫ້ມີຄົນຕາຍຫລາຍຄົນ ຕໍາຫຼວດກ່າວວ່າ ຄົນວາງລະເບີດສະລະຊີບໄດ້ຂັບລົດຕາມຫຼັງ ຂະບວນລົດທະຫານ ຂະນະທີ່ແລ່ນຜ່ານຄຸ້ມບ້ານຢູ່ອາໄສ ແລ້ວ ກໍຈຸດຂະນວນລົດ ທີ່ບັນຈຸດ້ວຍວັດຖຸລະເບີດເຕັມລົດນັ້ນ ເຈົ້າ ໜ້າທີ່ກ່າວວ່າຜູ້ເສຍຊີວິດແມ່ນຮວມທັງທະຫານຢ່າງນ້ອຍ 22 ຄົນ ແລະພົນລະເຮືອນອີກ 3 ຄົນ ມີຜູ້ໄດ້ຮັບບາດເຈັບອີກ ຫລາຍຄົນໃນການວາງລະເບີດໃນວັນຈັນມື້ນີ້ ແລະບາງຄົນແມ່ນມີອາການສາຫັດ ຍັງບໍ່ທັນມີຜູ້ໃດອອກມາອ້າງເອົາຄວາມຮັບຜິດຊອບເທື່ອ ຂະນະດຽວກັນ ເຈົ້າໜ້າທີ່ກ່າວວ່າ ການໂຈມຕີຕໍ່ຄຸກ Taji ກັບຄຸກAbu Ghraib ຢູ່ໃກ້ໆ ກັບກຸງແບກແດດ ໃນວັນຈັນມື້ນີ້ ກໍໄດ້ເຮັດໃຫ້ກໍາລັງຮັກສາຄວາມປອດໄພ ຢ່າງນ້ອຍ 25 ຄົນເສຍຊີວິດ ພວກໂຈມຕີໄດ້ໃຊ້ປືນຄົກແລະລະເບີດລົດຫລາຍຄັນ ໃນການປະທະ ກັນທີ່ດໍາເນີນຕໍ່ມາ ຈົນຮອດກາງຄືນ ຄື້ນຟອງແຫ່ງຄວາມຮຸນແຮງທີ່ທະວີຂຶ້ນ ເມື່ອໄວໆມານີ້ ຢູ່ອິຣັກ ໄດ້ເອົາຊີວິດຜູ້ຄົນໄປ ຫລາຍຮ້ອຍຄົນແລ້ວ ສະເພາະໃນເດືອນນີ້ພຽງເດືອນດຽວ